2015 թվականի ընթացքում նախապատրաստական աշխատանքներ են տարվել հանրակրթության պետական չափորոշչի, առարկայական չափորոշիչների և ծրագրերի վերանայման կարիքների գնահատման նպատակով նախատեսված հետազոտությունն իրականացնելու ուղղությամբ: Հետազոտության նախապատրաստական աշխատանքների շրջանակներում կազմակերպվել են աշխատանքային քննարկումներ` ուսումնասիրության ենթակա հարցերի ճշգրտման և տեխնիկական առաջադրանքի նախագիծը պատրաստելու համար: Ելնելով քննարկումների արդյունքներից, հանրակրթության պետական չափորոշչի, առարկայական չափորոշիչների և ծրագրերի վերանայման կարիքների գնահատման հետազոտությունն իրականացնելու նպատակով մշակվել և հաստատվել է հետազոտության տեխնիկական առաջադրանքը: Հետազոտությունն իրականացվել է <<Ի - Վի Քոնսալթինգ>> ՓԲԸ-ն <<Այբ>> կրթական հիմնադրամի հետ համատեղ: Հետազոտությունն ավարտվել է 2016 թվականի մարտին: Արդյունքների վերաբերյալ նախնական հաշվետվությունը ներկայացվել է մարտի 11-12-ին հրավիրված աշխատաժողովում, որի արդյունքների վերաբերյալ սույն կայքում տեղադրված է համապատասխան տեղեկատվություն:Գնահատման հետազոտության վերջնական հաշվետվությունը, որը կազմվել է հաշվի առնելով վերոհիշյալ աշխատաժողովում արված դիտողությունները և առաջարկությունները` ներկայացվել է մարտի 17-ին: Այն տեղադրված է կայքում: